Nafarroako Parlamentuko Mahaiak, 2022ko maiatzaren 30ean egindako bilkuran, Erabaki hau hartu zuen, besteak beste:

Legebiltzarrak, 2022ko maiatzaren 26an egindako Osoko Bilkuran, erabaki zuen Eskuin muturreko taldeek edo funtzionario publikoek eragindako motibazio politikoko ekintzen biktimei errekonozimendua eta ordaina emateko martxoaren 26ko 16/2019 Foru Legea aldatzeko Foru Lege proposamena aintzat hartzea. Foru Lege proposamen hori Nafarroako Alderdi Sozialista eta Geroa Bai talde parlamentarioek eta Nafarroako Podemos-Ahal Dugu foru parlamentarien elkarteak aurkeztu zuten, eta 2022ko maiatzaren 6ko 57. Nafarroako Parlamentuko Aldizkari Ofizialean argitaratu zen (10-22/PRO-00010).

Maiatzaren 26an eta 2184 sarrera erregistroarekin, Nafarroako Alderdi Sozialista eta Geroa Bai talde parlamentarioek eta Nafarroako Podemos-Ahal Dugu foru parlamentarien elkarteak eskatu dute foru lege proposamen hori presako prozeduraz izapidetu dadin.

Hori horrela, Legebiltzarreko Erregelamenduko 110., 111. eta 148. artikuluan ezarritakoarekin bat, Eledunen Batzarrari entzun ondoren, hona

ERABAKIA:

**1.** Xedatzea Eskuin muturreko taldeek edo funtzionario publikoek eragindako motibazio politikoko ekintzen biktimei errekonozimendua eta ordaina emateko martxoaren 26ko 16/2019 Foru Legea aldatzeko Foru Lege proposamena presako prozeduraz izapidetu dadin.

**2.** Proposamen horri buruz irizpena emateko ahalmena Lehendakaritzako, Berdintasuneko, Funtzio Publikoko eta Barneko Batzordearen esku uztea.

**3.** Erabaki hau Nafarroako Parlamentuko Aldizkari Ofizialean argitara dadin agintzea.

Erabaki hau argitaratzen denetik **zortzi egun balioduneko** **epe bat hasiko da, 2022ko ekainaren 13ko eguerdiko hamabietan bukatuko dena**. Epe horretan, Erregelamenduko 128. eta 148. artikuluetan ezarritakoarekin bat, talde parlamentarioek, foru parlamentarien elkarteek eta foru parlamentariek zuzenketak aurkeztu ahalko dizkiote proposamenari.

Iruñean, 2022ko maiatzaren 30ean

Lehendakaria: Unai Hualde Iglesias